
	
Zics Község Önkormányzata Képviselő-testületének
2/2020.(VII.2.) 
RENDELETE
a 2019. évi zárszámadásról




Zics Község Önkormányzatának Képviselő-testülete az államháztartásról szóló 2011. évi CXCV. törvény 91. §-ában kapott felhatalmazás alapján az Alaptörvény 32. cikk (1) bekezdése f.) pontjában meghatározott feladatkörében eljárva az önkormányzat 2019. évi zárszámadásáról az alábbiakat rendeli el:


I.

A BEVÉTELEK ÉS KIADÁSOK TELJESÍTÉSE

1. §

(1)	Zics Község Önkormányzata Képviselő - testülete a 2019. évi költségvetés végrehajtásáról szóló beszámolót 


          61.179 e Ft bevétellel (1.melléklet)
			          43.377 e Ft kiadással (1.melléklet)
			          17.802 e Ft maradvánnyal (8.melléklet)
jóváhagyja.

(2)	Az Önkormányzat bevételeit forrásonként és a kiadásokat – ezen belül a kiemelt kiadásokat kormányzati funkciónként részletezve a 2. mellékletben foglaltaknak megfelelően hagyja jóvá.

(3)	Az önkormányzat költségvetésében szereplő átadott pénzeszközök teljesítését a 5.  mellékletben foglaltaknak megfelelően hagyja jóvá.

2. §

Az Önkormányzat fejlesztési kiadásainak teljesítését 4.434 e Ft főösszegben, valamint célonkénti részletezését az 4. mellékletben foglaltak szerint határozza meg.





3. §

A képviselő-testület az önkormányzat közvetett támogatásait a 7.  melléklet szerint fogadja el.

4. §
Az Önkormányzatnak több éves kihatással járó kötelezettsége nincs, az önkormányzat tulajdonában lévő gazdálkodó szervezetek működéséből származó kötelezettsége nem áll fenn a 15. melléklet szerint.

5. §
Az Önkormányzatnak 2019. 12.31-én hitelállománya nincs.




II.

AZ ÖNKORMÁNYZAT VAGYONA


6. §

(1)	Az Önkormányzat 2019. év december 31-i állapot szerinti vagyonát a 9. mellékletben részletezett mérlegadatok alapján 178.498 e Ft-ban állapítja meg.

(2)	Az Önkormányzat vagyonleltárát a képviselő-testület a 10. melléklet alapján jóváhagyja.
7. §
Az Önkormányzat adósságának és az általa nyújtott hitelek állományának kimutatását a 11. mellékletnek megfelelően hagyja jóvá.

8. §

A Stabilitási törvény 10. § (3) bekezdése alapján előírt adósságot keletkeztető ügyletek és saját bevételek összevetését a 14. melléklet szerint állapítja meg.








III. 

MARADVÁNY MEGÁLLAPÍTÁSA, JÓVÁHAGYÁSA


9. §

(1)	Az Önkormányzat 2019. évi költségvetési maradványát 17.802 e Ft összegben a 8. mellékletnek megfelelően hagyja jóvá, melyből 1.190 e Ft a kötelezettséggel terhelt maradvány, ezen belül  1.173 eFt az államháztartáson belüli  megelőlegezés.

(2)	Az önkormányzatnak a helyi önkormányzatok 2019. évi általános működéséhez és ágazati feladataihoz kapcsolódó támogatások teljes körű elszámolása, valamint a kötött felhasználású támogatások elszámolása után 209 e Ft visszafizetési kötelezettsége keletkezett, melyből 120 e Ft a téli rezsicsökkentésre kapott támogatás lakosság által fel nem használt része, 59 e Ft a lakossági víz- és csatornatámogatás fel nem használt része, valamint 30 e Ft a települési önkormányzatok szociális feladatainak támogatására kapott, de fel nem használt összege. 

(3)	Az Önkormányzat a 2019 évi mérleg szerinti eredményét -7.818 e Ft összeggel hagyja jóvá a 12.melléklet szerint.



.

IV.


ZÁRÓ RENDELKEZÉSEK

10. §
		
A rendelet a kihirdetése napján lép hatályba.



Zics, 2020. július 1.





	Nagy Jenő Józsefné	Kónyáné dr. Zsarnovszky Judit
 polgármester	jegyző

I N D O K O L Á S

a 2019. évi zárszámadásról szóló rendelethez

Zics Község Képviselő-testülete a 3/2019. (II.15.) sz. rendeletével jóváhagyta a 2019. évi költségvetést. A költségvetés az év folyamán többször módosításra került, az év közben hozott képviselő-testületi határozatok, pótlólag kapott állami támogatások pénzügyi kihatása következtében.

Az államháztartásról szóló többször módosított 2011. évi CXCV. törvény 91. §. alapján a zárszámadásról a képviselő-testületnek rendeletet kell alkotni. A pénzügyi teljesítést, a vagyon, a maradvány alakulását mutatják be a rendelet mellékletét képező 1-15.  mellékletek.

BEVÉTELEK ALAKULÁSA:
A 2019. évi bevételi előirányzatunkat 65.295 e Ft összegben hagyta jóvá a képviselő-testület, év közben ez 68.404 e Ft-ra módosult, a teljesítés, pedig 61.179 e Ft amely 89 %-os teljesítést jelent (1. melléklet), ezen belül a működési bevételek 88 %-ra (3.  melléklet) realizálódtak.

Az intézményi működési bevétel, amely az összes bevétel 1,4%-át teszi ki, kamatbevételből, sírhelymegváltásból, közterület bérleti díjból, költségek tovább számlázásából, biztosító által fizetett kártérítésből tevődik össze. 
 

A 2019. évi adókivetések március 15. előtt megtörténtek. Az adó befizetésére kamatmentesen két egyenlő részletben van lehetőség, minden év március 15. és szeptember 15. napjáig.
A helyi adók 85 %-ra teljesültek, az átengedett központi adók (gépjárműadó) teljesülése 126 %-os.
 A közhatalmi bevételek az előző évhez képest 9%-os csökkenést mutatnak, ami a kommunális adó, az iparűzési adó csökkenéséből és a gépjárműadó befizetés növekedéséből adódik.


Az állami támogatásokat a költségvetési törvényben meghatározottak szerint kaptuk, ezek 100 %-ra teljesültek, a következő csoportosítás szerint:

· Normatív állami hozzájárulás 	27.640 e Ft
· Kiegészítő támogatások	                954 e Ft 


A támogatásértékű bevételek összességében 100 %-ra teljesültek.

A működési célú támogatásértékű bevételeknél a teljesítés 7.071 e Ft volt, ebből a közfoglalkoztatás támogatása 6.752 e Ft, EFOP-1.1.1-„Megváltozott munkaképességű emberek támogatása” 319 e Ft volt.

A felhalmozás célú bevétel

Tab Város Önkormányzata által benyújtott VP6-7.2.1-7.4.1.2-16 kódszámú a „Helyi közutak állapotjavításához szükséges gépek beszerzése Tab, Lulla és Zics települések számára” pályázat keretében Zics község 750 e Ft támogatásban részesült

A finanszírozási bevételek összege 20.112 e Ft volt, mely az állami megelőlegezésből 1.173 e Ft és a maradvány igénybevételéből 18.939 e Ft tevődik össze.

KIADÁSOK ALAKULÁSA:
A kiadások előirányzata a bevételekhez hasonlóan az év során 65.295 e Ft-ról 68.404 e Ft-ra változott, ehhez viszonyítva a teljesítése 63 %-os, összességében 43.377 e Ft összegre teljesült, ezen belül a működési kiadások teljesítése 68 %-os. (3. melléklet szerint).

A működési kiadások, amelyek az összes kiadás 89 %-át teszik ki, a személyi juttatásokból, a munkaadókat terhelő járulékokból, az ellátottak juttatásaiból, működési célú támogatásértékű kiadásból és átadott pénzeszközből, valamint a dologi kiadásokból tevődik össze. 
Dologi kiadások közé tartoznak a helyi hivatal, a közösségi ház, a könyvtár, a köztemető működtetési kiadásai, a közüzemi díjak, üzemeltetési költségek, a postaköltség, a vagyonbiztosítás, a bankköltségek és egyéb szolgáltatási díjak. 

A működési célú pénzeszköz átadások összességében 91 %-ban teljesültek (5. melléklet).Az államháztartáson belüli átadások 100 %-ra teljesültek, az államháztartáson kívüli átadások 88 %-ra teljesültek.

Háziorvosi ügyelet ellátásra 661 e Ft, Koppány-Völgye Többcélú Kistérségi Társulásnak működés célra 315 e Ft került átadásra.

Koppány-völgye KEK-nek járóbeteg szakellátásra 265 e Ft, háziorvosi alapellátásra 861 e Ft, a DRV Zrt-nek lakossági víz-és csatornadíj támogatásra 954 e Ft, a Zics Barátai Egyesületének 50 e Ft, Zics Faluért Alapítványnak 50 e Ft, Törökkoppányért Községért Közalapítványnak 15 e Ft átadásra került.


SZOCIÁLIS KIADÁSOK ALAKULÁSA


Az összkiadás 4,6 %-a került kifizetésre szociális juttatásként a lakosságnak az alábbi jogcímekre (6. melléklet ):

Létfenntartási gondok enyhítésére                                   2.070 e Ft	    
Lakhatási támogatás	                                                       675 e Ft
Kamatmentes kölcsön nyújtása                                               0 e Ft
Köztemetés	                                                           0 e Ft
Szociális étkezés	                                                         35 e Ft
Gyermekvédelmi kedvezmény                                                0 e Ft	
Szünidei gyermekétkeztetés	                                                  69 e Ft
Oktatási intézmény tanulóinak támogatása                         275 e Ft	 
Újszülött támogatás                                                               20 e Ft  
Összesen:                                                                          3.144 e Ft	 
A jogosult részére jövedelme kiegészítésére, pótlására szociális ellátás nyújtható.
A szociális igazgatásról és szociális ellátásokról szóló 1993. évi III. törvény (továbbiakban: Szt.) értelmében a szociális ellátás feltételeinek biztosítása az állam központi szerveinek és a helyi önkormányzatnak a feladata.
Az önkormányzat a szociális és gyermekjóléti feladatait a központi költségvetésből biztosított állami normatív támogatásból, valamint az önkormányzat saját bevételeiből látja el. 
Az elmúlt években bekövetkezett hatásköri változások miatt mára már csak két ellátás, a rendszeres gyermekvédelmi kedvezmény és a szünidei gyermekétkeztetés, amelynek a költségét az állam normatív alapon finanszírozza.
A képviselő-testület a szociális törvényben és az önkormányzati rendeletben meghatározott feltételek alapján települési támogatást, valamint más pénzbeli támogatásokat nyújt.
Zics Község Önkormányzata - 2015. március hó 1. napjától - Zics Község Önkormányzata Képviselő-testületének a pénzbeli és természetbeni támogatások rendszeréről, valamint a személyes gondoskodást nyújtó szociális és gyermekjóléti ellátásokról szóló 4/2015. (II.20.) önkormányzati rendeletében (továbbiakban: helyi rendelet) szabályozza az önkormányzat által nyújtandó és nyújtható ellátási formákat és a jogosultsági feltételeket. Ezek a következők:
Települési támogatások:
Létfenntartási gondok enyhítésére nyújtott települési támogatás:
Települési támogatásban lehet részesíteni azt a személyt, akinek családjában a saját és vele közös háztartásban élő személyek figyelembe vételével az egy főre jutó nettó jövedelem az öregségi nyugellátás 150 %-át, egyedülálló esetén 200 %-át nem haladja meg. A települési támogatás egyszeri összege, rászorultsághoz igazodva, maximum 30 e Ft lehet.
Évente legfeljebb egy alkalommal jövedelemre való tekintet nélkül is megállapítható települési támogatás, különösen betegséghez, elemi kár elhárításához, iskoláztatáshoz, hosszabb kórházi kezeléssel járó betegséghez…stb. Az így megállapítható támogatás összege maximum 200.00,- Ft lehet.
2019. évben egyedi kérelem alapján 7 fő részére 360.000,- Ft került kifizetésre települési támogatás létfenntartási gondok enyhítésére. 
Évente egy alkalommal jövedelmi viszonyokra tekintet nélkül a településen állandó bejelentett lakóhellyel rendelkező, október 31. napjáig a 65. életévüket betöltő nyugdíjasokat, vagy nyugdíjszerű ellátásban részesülőket, a képviselő-testület települési támogatásban részesítheti. 
A képviselő-testület 71 fő nyugdíjas részére összesen 710.000,- Ft támogatás kifizetését ítélte meg a 2019. évben.
A képviselő-testület évente legfeljebb két alkalommal, hivatalból – jövedelemhatárra való tekintet nélkül – települési támogatásban részesítheti azokat az állandó lakóhellyel rendelkező, életvitelszerűen a településen élő családokat, amelyben kiskorú gyermek él. A támogatás legalább 2.000,- Ft, legfeljebb 30.000,- Ft lehet gyermekenként.
2019. évben a képviselő-testület 20 család részére ítélt meg a települési támogatást, a részükre kifizetett összeg - összesen 1.000.000,- Ft - 40 kiskorú gyermeket érintetett. 
A 2019. évre települési támogatás létfenntartási gondok enyhítésére nyújtható támogatás 135 főre és 1.200.000,- forintra volt tervezve. A nyújtott támogatás összege a tervezettnél 72,5 %-kal magasabb, a támogatottak létszáma pedig a tervezettnél 11,85 %-kal alacsonyabb volt.
A vizsgált időszakban települési támogatás iránti kérelem nem került elutasítására.
Elhunyt személy eltemettetésének költségeihez való hozzájárulás céljából nyújtott települési támogatás:
Zics Község Képviselő-testülete az elhunyt személy eltemettetésének költségeihez való hozzájárulásként megállapított települési támogatás összege, amennyiben az egy főre jutó jövedelem a mindenkori öregségi nyugdíj legkisebb összegének 150 %-át nem haladja meg, 20.000,- Ft, azonban nem lehet kevesebb a helyben szokásos legolcsóbb temetés költségének 10%-ánál.
A támogatás iránti kérelemhez a jövedelemigazolásokon kívül csatolni kell a halotti anyakönyvi kivonatot, és a temetés költségeiről a támogatást kérő nevére kiállított számlák eredeti példányát. 
A 2019. évben nem érkezett elhunyt személy eltemettetésének költségeihez való hozzájárulás céljából nyújtott települési támogatás iránti kérelem.
Kamatmentes kölcsön céljából nyújtható települési támogatás:
Zics Község Képviselő-testülete - az éves költségvetésben meghatározott keretösszeg mértékéig – pénzügyi tevékenységnek nem minősülő kamatmentes kölcsön formájában települési támogatásban (a továbbiakban: kamatmentes kölcsön) részesítheti évente egy alkalommal, legfeljebb 200.000,- Ft-ig azt a rászoruló személyt:
a) akinek a családjában az egy főre jutó nettó jövedelem az öregségi nyugdíj minimum mindenkori összegének 200 %-át, egyedülálló esetén annak 300 %-át nem haladja meg és
b) rendelkezik olyan jövedelemforrással, amely garanciát jelent a kölcsön visszafizetésére.
A 2019. évben kamatmentes kölcsön formájában nyújtott települési támogatás iránti kérelem nem érkezett a képviselő-testülethez.
Lakhatási támogatás céljából nyújtott települési támogatás
A lakhatás elősegítése érdekében annak a rászorulónak nyújtható települési támogatás, akinek nincs az Szt. 4. § (1) bekezdés b) pontja szerinti vagyona, aki egyedülálló és nettó jövedelme nem haladja meg a 80.000,- Ft-ot, akinek családjában a saját és vele közös háztartásban élő személyek figyelembevételével az egy főre jutó nettó jövedelem nem haladja meg a 40.000,- Ft-ot, akinek családjában a saját és vele közös háztartásban élő személyek figyelembevételével az egy főre jutó nettó jövedelem meghaladja a 40.001,- Ft-ot, de a 70.000,- Ft-ot nem haladja meg.
A támogatás összege jövedelemtől függően 5.000,- Ft, 7.000, - Ft, illetve 3.500,- Ft.
2019. december 31-én 15 személy részesült lakhatási támogatás céljából nyújtott települési támogatásban. 2019-ben összesen 675.000,- Ft került kifizetésre lakhatási támogatás céljából nyújtott települési támogatásra.
A vizsgált időszakban 3 kérelem került elutasításra.
A költségvetés tervezésekor 30 háztartás támogatásával, és 1.000.000,- Ft előirányzattal számoltunk.
Ápolási támogatás céljából nyújtott települési támogatás
Ápolási célú települési támogatás állapítható meg Zics Község közigazgatási területén lakóhellyel rendelkező és életvitelszerűen a településen lakó nagykorú közeli hozzátartozónak, amennyiben Zics Község Közigazgatási területén lakóhellyel rendelkező és életvitelszerűen a településen lakó 18. életévét betöltött tartós beteg személy gondozását, ápolását végzi; kora, egészségi állapota alapján alkalmas az ápolt személy gondozási és ápolási igényére tekintettel a feladat ellátására; regisztrált álláskereső és a munkanélküliek ellátására, társadalombiztosítási ellátására, valamint nyugellátásra nem jogosult; a családjában az egy főre jutó havi nettó jövedelem a 35.000,- Ft-ot, egyedülálló esetén a 42.000,- Ft-ot nem haladja meg, és az Szt. 4. § (1) bekezdés b) pontja szerinti vagyonnal nem rendelkeznek; nem jogosult az Szt. 41. §-a alapján ápolási díjra. 
Az ápolási célú települési támogatás a kérelem benyújtásának napjától 12 hónapra kerül megállapításra, összege 15.000,- Ft/hó. 
A 2019. évben ápolás céljából nyújtott települési támogatás iránti kérelem nem érkezett a képviselő-testülethez.
Köztemetés:
A haláleset helye szerint illetékes települési önkormányzat képviselő-testülete gondoskodik az elhunyt személy közköltségen történő eltemettetéséről, ha nincs vagy nem lelhető fel az eltemettetésre köteles személy, vagy az eltemettetésre köteles személy az eltemettetésről nem gondoskodik.
2019. évben elhunyt személy közköltségen történő eltemettetésére nem került sor.
Szociális étkezésben és nappali ellátásban részesülők támogatása:
A 2019. évben 1 fő támogatást igénylő részesült szociális étkezési díjkedvezményben.
A tervek készítésekor 4 fő támogatásával, 160.000,- Ft összeg előirányzattal terveztünk.
Rendszeres gyermekvédelmi kedvezmény:
Ezen ellátásra jogosultak nem részesülnek havi rendszerességgel pénzellátásban, csak egy évben két alkalommal, augusztusban és novemberben kaptak 2019. évben gyermekenként 6.000,- Ft, illetve a hátrányos, vagy halmozottan hátrányos helyzetben lévő gyermekek esetében 6.500,- Ft támogatást készpénz formájában. 
2019. december 31-én 7 gyermek részesült ebben az ellátásban. 2019. évre 20 gyermek támogatásával számoltunk, a rendszeres gyermekvédelmi kedvezményre 260.000,- Ft volt a tervezett előirányzat.
A 2019. évben a rendszeres gyermekvédelmi kedvezményre jogosultak részére 82.500,- Ft támogatás került kifizetésre.
A vizsgált időszakban 2 kérelem került elutasításra. 
Előző év azonos időpontjában 8 fő részesült rendszeres gyermekvédelmi kedvezményben. A támogatásban részesítettek száma 12,5 %-kal – csökkent. 
Szünidei gyermekétkeztetés:
A szünidei gyermekétkezést, a településen élő hátrányos és halmozottan hátrányos helyzetű gyermekek igényelhetik.
Az elmúlt évben a településen összesen 3 gyermek vette igénybe az alábbiak szerint: 
tavaszi szünetben 2 fő, nyári szünetben 3 fő, őszi szünetben 2 fő, téli szünetben 2 fő igényelte a Falugondnoki Szolgálat által helybe kiszállított, ingyenes étkezést.
Beiskolázási támogatás:
Zics Község Önkormányzat Képviselő-testülete évente legfeljebb egy alkalommal, hivatalból – beiskolázás anyagi terheinek enyhítése érdekében – családi jövedelemhatár vizsgálata nélkül, támogathatja azokat a Zicsen állandó bejelentett lakóhellyel rendelkező, életvitelszerűen a településen élő családokat, amelyekben általános iskolás, vagy nappali tagozaton tanuló, első szakma illetve diploma megszerzésére irányuló jogviszonyban álló gyermek vagy fiatal felnőtt él. A támogatás legalább 2.000,- Ft, legfeljebb 20.000,- Ft lehet tanulónként. A képviselő-testület iskola típusonként, korcsoportonként eltérő támogatást is megállapíthat. A támogatás nyújtható készpénzben, vagy természetbeni juttatás, pl. tankönyv, iskolaszer vásárlás formájában is.
A 2019. évben 32 tanuló részesült iskola típusonként változó mértékű (7.000,- Ft - 15.000,- Ft), összesen 275.000,- Ft támogatásban.
Újszülöttek támogatása:
Zics községben a képviselő-testület a Zicsen állandó bejelentett lakóhellyel rendelkező, életvitelszerűen a településen élő, újszülött gyermeket nevelő szülőt egyszeri támogatásban részesítheti. A támogatás összege 20.000,- Ft. 
A vizsgált időszakban a településen 1 kisgyermek született, szülei részére 20.000,- Ft került kifizetésre újszülött támogatása címén.

2018.decemberében a téli rezsicsökkentés támogatására 996.000.- Ft-t kapott az önkormányzat, amely 2019-ben került elköltésre. A támogatásból 120.000.-Ft került visszafizetésre.


ADÓFELDERÍTÉSEK, BEHAJTÁSOK ALAKULÁSA


Gépjárműadó adónemben 2004. évtől a BM Központi Adatfeldolgozó, Nyilvántartó és Választási Hivatala (BMKH), majd a Közigazgatási és Elektronikus Közszolgáltatások Központi Hivatala (KEKKH), majd a Belügyminisztérium Nyilvántartások Vezetéséért Felelős Helyettes Államtitkárság szolgáltat adatokat.
A 2018. évi – csak a 2019. adóév adófizetési kötelezettségét érintő – változásokról a 2019. év elején átadott adatállomány alapján történt meg az adókivetés 2019. január 1. napjától, illetve az adófizetési kötelezettség megszüntetése 2018. december 31. napjával. 
A BM minden hónapban az előző havi változásokról küld listát, ez alapján történik az adóztatás.
9 adózónál kezdeményeztünk forgalomból történő kivonást 1 éven túli gépjárműadó tartozása miatt. (Az adózók közül volt, aki a tájékoztató levél hatására még az intézkedés előtt részletfizetési kérelmet nyújtott be vagy megfizette a tartozását.)

Magánszemélyek kommunális adója adónemben a népesség-nyilvántartás adatai, az ingatlan-nyilvántartás adatai, a Földhivataltól igényelt adózási földkönyv, az adóívek kiküldése utáni adategyeztetés alapján valamint önbevallással új kivetés összesen 6 adózónál 25.000 Ft összegben történt. 

Helyi iparűzési adóban. 3 adózót kellett felszólítani elmaradt HIPA bevallás pótlására. 33 állandó helyi iparűzési adó bevallás érkezett a 2019. évben, 5 KATA-s adózót tartottunk nyilván

Hatósági bizonyítványok, adóigazolás:
Az ügyfél kérelmére különböző eljárásokhoz (pl. pályázat, közbeszerzési eljárás, stb.) kell kiállítani az önkormányzati adóhatóságnak. Kiállítása abban az esetben történhet, amennyiben az adózó folyószámlája tartozást nem mutat. Amennyiben valamilyen hátralék áll fenn, az adózónak be kell fizetnie, ahhoz, hogy kiállítsuk az igazolást részére.

Adó-és értékbizonyítvány
Az adó- és értékbizonyítványok kiállítása hagyatéki eljáráshoz, gyámügyi eljáráshoz, végrehajtási eljáráshoz és egyéb közigazgatási eljáráshoz történik, az önkormányzat illetékességi területén található ingatlanokra vonatkozóan.
2019. évben 19 db adó- és értékbizonyítvány került kiállításra.

Adóhátralékok alakulása 2019. évben

Az adóalanyok számára 2019-ben mindkét félévben küldtünk értesítőt a fizetendő összegekről az adózók részére. (Az első félévit februárban, a második félévit augusztusban.)

Adóalanyok száma adónemenként 2018-2019. évben (fő) :
	Adónem
	2018
	2019

	Magánszemélyek komm. adója
	234
	230

	Gépjárműadó
	119
	119

	Helyi iparűzési adó
	30
	34

	Föld bérbeadásából szárm. jöv.
	1
	1

	Összesen
	384

	384



Az adóív adónemenként tartalmazza az adókötelezettséget, a befizetést és a számlaegyenleget. 
A második félévi adóbefizetés után november hónapban 66 hátralékkal rendelkező adózót szólítottunk fel hátralékának befizetésére. 
Az intézkedések (felszólítás) hatására csökkent a hátralék összege.
A behajtási munkát növeli a más hatóságok, társulatok által kimutatott és megküldött adók módjára behajtandó köztartozások (gondozási díj, szabálysértési bírság). 

A fennálló összes adóhátralék összegei adónemenként 2017.12.31.-2019.12.31. az alábbiak szerint alakultak (e. Ft-ban):
	Adónem
	2017.12.31.
	2018.12.31.
	2019.12.31.

	Magánsz.komm.adója
	865
	648
	870

	Helyi iparűzési adó
	63
	64
	134

	Gépjárműadó
	601
	398
	200

	Pótlék
	460
	103
	114

	Összesen
	1.989
	1.213
	1318


Hátralék: a kamatmentes fizetési határidő lejártával esedékessé vált és meg nem fizetett adóösszeg. 

A 2018-2019. évre vonatkozóan az adókövetelések (előírás, kivetés) összegei: 
	
	Összes követelés (e. Ft)
	Fennálló hátralék (e. Ft)
	Hátralék a követelés arányában (%)

	
	2018
	2019
	2018
	2019
	2018
	2019

	Önkorm. sajátos bevételei
	6.657
	7.187
	1.213
	1.318
	18,2%
	18,3%

	Ebből
-helyi adók
	4.257
	4.849
	712
	1.004
	16,7%
	20,7%

	-gépjárműadó
(ebből 40% illeti az önkormányzatot)
	2.098
	2.090
	698
	200
	33,3%
	9,6%

	-egyéb bevétel (pótlék)
	242
	224
	103
	114
	42,6%

	50,9

	Föld bérbeadásából származó jöv.
	60
	24
	0
	0
	0%
	0%




KÖZFOGLALKOZTATÁS

Zics Község Önkormányzata és a Somogy Megyei Kormányhivatal Siófoki Járási Hivatal Tabi Munkaerőpiaci Pont hatósági szerződést kötött a 2019. évi közfoglalkoztatás támogatására. Az Önkormányzatnál 2019-ben a közfoglalkoztatás keretében az alábbi hosszabb időtartamú programokban történt a közfoglalkoztatás: 
	
Program elnevezése

	Foglalkoztatottak száma
	
Program időtartama


	Hosszabb időtartamú program-
közterület takarító
	8 fő
	2018. július 1. – 
2019. február 28.

	Hosszabb időtartamú program-
közterület takarító - képzés
	2 fő
	2019. február 15. – 
2019. március 31.

	Hosszabb időtartamú program-
közterület takarító
	6 fő
	2019. március 1. –
2020. február 29.



2018. július 1-jétől 2019. február 28-ig hosszabb időtartamú program keretében, 8 fő közterület takarító foglalkoztatásával valósultak meg a programban tervezett feladatok: település karbantartása, kommunális feladatok ellátása, járdákés buszmegállók tisztántartása, fűnyírás, parlagfű-mentesítés, játszótéri játékok festése, járda építés, hivatal épületének karbantartása, temető karbantartása és gondozása, árkok tisztítása, csapadékvíz elvezetésének biztosítása, mezőgazdasági földutak tisztítása, szociális tűzifa kitermelése, hóeltakarítás, síkosság-mentesítés és a könyvtár fűtése.
2019. február 15-től 2019. március 31-ig hosszabb időtartamú program keretében képzés is megvalósult. A programban résztvevő 2 fő közterület takarító közreműködtek a település közterületeinek tisztán tartásában. A "Belépés a digitalizált munka világába" elnevezésű képzés keretében a közfoglalkoztatottak megismerkedhettek a digitalizált számítástechnikai lehetőségekkel.
2019. március 1-től 2020. február 29-ig hosszabb időtartamú program keretében, 6 fő közterület takarító foglalkoztatásával valósultak meg a programban tervezett feladatok: település karbantartása, kommunális feladatok ellátása, járdák tisztántartása, buszmegállók tisztántartása, árkok tisztítása, csapadékvíz elvezetésének biztosítása, temető karbantartása és gondozása, hivatal épületének karbantartása, buszmegállók és korlátok festése, bozót- és mezőgazdasági földutak tisztítása, szociális tűzifa kitermelése, fűnyírás, parlagfű-mentesítés, könyvtár fűtése, hóeltakarítás, síkosság-mentesítés.
A támogatás mindegyik program esetében 100%-os volt.

Támogatások
Zics Község Önkormányzata Képviselő-testületének a 3/2019. (II.15.) számú rendeletében foglaltak alapján a Zics Barátai Egyesületnek 50.000,- Ft vissza nem térítendő támogatást nyújtott gyermekek nyári táboroztatásnak céljára.
Zics Község Önkormányzata Képviselő-testületének a 3/2019. (II.15.) számú rendeletében foglaltak alapján a Zics Faluért Alapítványnak 50.000,- Ft vissza nem térítendő támogatást nyújtott gyermekek nyári táboroztatásnak céljára.
Zics Község Önkormányzata Képviselő-testületének a 12/2019. (II.13.) számú határozatában foglaltak alapján a Törökkoppány Községért Közalapítványt 15.000,- Ft vissza nem térítendő támogatásban részesítette a Törökkoppányi Általános Iskola és Alapfokú Művészeti Iskola programjainak támogatásának céljára.

VAGYONGAZDÁLKODÁS


Tab Város Önkormányzata által benyújtott VP6-7.2.1-7.4.1.2-16 kódszámú a „Helyi közutak állapotjavításához szükséges gépek beszerzése Tab, Lulla és Zics települések számára” című pályázat kapcsán beszerzésre került egy vonólap 833 eft értékben valamint a Kultúrházba 40 db szék 335 e Ft értékben. 

Benyújtott pályázatok:

Tab Város Önkormányzata által benyújtott VP6-7.2.1-7.4.1.2-16 kódszámú a „Helyi közutak állapotjavításához szükséges gépek beszerzése Tab. Lulla és Zics települések számára” című pályázat kapcsán a közbeszerzési eljárás lefolytatásra került. A legjobb árajánlatot adó Agrolánc Kft-vel az adásvételi szerződés 2019.01.21-én került aláírásra. A közbeszerzési eljárásról megkaptuk a tanúsítványt. Az Agrolánc Kft. 2019.03.21-én leszállította az eszközöket és kiállította a bruttó 832.923,- Ft összegű számláját. Ezen a napon a konzorciumi partnerek is megkapták a számlájukat.
A záró kifizetési kérelem 2019.05.16-án benyújtásra került. Az elszámolás 2019.08.07-én elfogadásra került.

Az EFOP-1.5.3-16-2017-00006 kódszámú „Humán szolgáltatások fejlesztése Tabon és térségében” című pályázat támogatásával került megrendezésre 2019.05.18-án a Zicsi falunap. A rendezvényszervezési szolgáltatások biztosítására a BBCOM Hungary Kft-vel bruttó 635.000,- Ft összegű megbízási szerződés került megkötésre. A számla kifizetésre került. 2018. május 1-től egy fő mentor alkalmazásra került (munkaszerződéssel) a projektmegvalósítási időszakára, melynek költsége havonta bruttó 163.935,- Ft + a munkáltatói járulék.

A TOP-5.3.1-16-SO1-2017-00003 azonosító számú „MÚLTUNK ÖSSZEKÖT – összefogás a Koppányvölgyi falvak közösségeinek megerősítéséért” című pályázat keretében Zicsen 2019.02.23-án Forraltbór fesztivál került megrendezésre. A vendéglátást a Zicsi Szorgos Kezek Szociális Szövetkezet biztosította bruttó 100.000,- Ft összegben. Video és sztori est került megrendezésre 2019.03.22-én, 2019.10.25-én és 2019.12.06-án, melynek költsége összesen 90.890,- Ft volt.

Az MFP-ÖTU/2019 kódszámú „Önkormányzati tulajdonú utak felújítása” című felhívásra Zics Község Önkormányzata 2019.09.02-án pályázatot nyújtott be „Önkormányzati tulajdonú Szabadság utca útburkolatának felújítása Zicsen” címen. A pályázatot nem részesítették támogatásban, az erről szóló döntést 2019.10.24-én kapta meg az önkormányzat.


2019. novemberben kivitelezői szerződés keretében Zics, Buszgarázs külső felújítási munkálatai, valamint a Falumúzeum talajnedvesség elleni szigetelési munkálatainak elvégzése 1.179.700-Ft értékben. Kivitelező: Hranyczka László vállalkozó. A kivitelezés befejeződött.


2019. decemberben, Zics, Község Önkormányzatának tulajdonát képező kultúrház nyílászáró cseréinek elvégzése 2.346.475,-Ft értékben. Kivitelező: Hranyczka László vállalkozó. A kivitelezés befejeződött.


Többéves kihatással járó kötelezettségek:

[bookmark: _Hlk8128508]Az önkormányzatnak többéves kihatással járó kötelezettségei nincsenek, az önkormányzatnak tulajdonában lévő gazdálkodó szervezetek működéséből származó kötelezettsége nem áll fenn.(15.melléklet)

Az önkormányzat maradványa:

Az önkormányzat 2019. évi maradványa 17.802 e Ft (8. melléklet), a kötelezettségvállalással csökkentett szabad maradványa 16.611 e Ft.

Az önkormányzat hitelállománya:

Az Önkormányzatnak 2019.12.31-én hitelállománya nincs.

	
Zics, 2020. július 1.

